**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-1.006**

**„Опазване и възстановяване на морското биологично разнообразие и екосистеми и компенсационни режими в рамките на устойчивите риболовни дейности“, Програма за морско дело и рибарство 2014 - 2020 г. (ПМДР),**

 **одобрени с Докладна записка № 93-1581/01.03.2019 г.**

**от Ръководителя на Управляващия орган на ПМДР**

**Въпроси:**

1. Съгласно точка 12 „Допустими партноьори“ е описано, че: Допустими партньори са МИРГ и организации на производителите на продукти от риболов и/или на продукти от аквакултури, Асоциации на организации на производителите и междубраншови организиции в сектора на рибарството. В методиката за оценка обаче се присъждат точки единствено, ако кандидата е в партньорство с Научна организация, която не описана като допустим партньор в насоките. Моля за уточнение!

2. Съгласно допустимостта на кандидатите има изискване, кандидатът да е реализирал поне 2 проекта със сходни дейности. Има ли се предвид тези сходни дейности да са изпълнявани само по ОПРСР и ПМДР, или могат ли да са изпълнявани и по други оперативни програми.

3. Разходите за възнаграждение на персонала и на външни експерти, които не са част от щатния песонал на кандидата (описани на стр 17 от Насоките), имат ли процентно ограничение и с какво се различават от същите разходи, предвидени в Разходите за организация и управление, които са 10 %. И в едното и другото перо са включени разходи за персонал и външни експерти, които не са част от песонала на кандидата.

4. Съгласно т. 7 от УК -"Индикатори", при така описаните индикатори, не става ясно коя дейност с кой индикатор е съотносима и как се изчислява. Има ли дейности, за които се отнасят няколко индикатора и кои са те? Моля УО на ПМДР да уточни!

5. Тъй като НПО е допустим кандидат само в партньорство с МИРГ, въпросът ни е: Каква ще бъде функцията на партньора в проекта? Той ще разходва ли средства в проекта? Или просто се описва, че проекта е в партньорство с МИРГ.

6. В Условията за кандидатстване, в точка 12 „Допустими партноьори“ е описано, че: Допустими партньори са МИРГ и организации на производителите на продукти от риболов и/или на продукти от аквакултури, асоциации на организации на производителите и междубраншови организиции в сектора на рибарството. В методиката за оценка се дадени точки единствено, ако кандидата е в партньорство с Научна организация, която не описана като допустим партньор в насоките. Моля УО на ПМДР да се уточни!

7. На страница 17 от УК с ВАЖНО е описано, че: За безвъзмездна финансова помощ за финансиране на дейности по буква а) и в) от чл. 40 от Регламент /ЕС/ №508/2014 могат да кандидатстват собственици на риболовни кораби, регистрирани като действащи, които са извършвали риболовна дейност в продължение на най-малко 60 дни в морето през двете календарни години, предхождащи датата на подаване на заявлението за подпомагане. В тази връка въпросът ни е: само те ли са допустими кандидати за дейностите по буква а) и в) от чл. 40 на Регламент 508/2014г. ? Останалите кандидати, описани в т 11.1 от УК, допустимили са да кандидатстват за извършване на тези дейности?

8. В случай, че имаме Партньор по проекта и следва да се подпише Партньорско споразумение, подписано от представляващите кандидата и партньора/ите, има ли изготвен образец от УО на Партньорско споразумение и ако не, в каква форма следва да се изготви и представи?

9. Декларация за наличие на финансов капацитет на кандидата и партньорите (ако е приложимо), с посочени източници на финансиране, за доказване, че кандидатът ще поддържа своята дейност през целия период, през който се осъществява проекта - има ли образец и в каква форма да се представи?

10. Документи, доказващи опит в изпълнението на проекти, финансирани със средства на ЕС, включително и на партньорите по проекта (ако е приложимо) - какъв тип документи се считат за доказващи опита по проекти? Задължително ли е кандидата да има опит по проекти, финансирани с европейски средства? В случай, че няма опит в изпълнението на такива проекти, но има опит в проекти с дейности, сходни с тези, за които кандидатства, допустим ли е  Кандидата? Възможно ли като опит в европейски проекти да се счита опита на Партньора, ако Кандидата няма такъв?

11. В Условията за кандидастване (стр. 29) е записано, че се прилага Анализ на приходи и разходи по образец, прикачен в ИСУН 2020. Към документите качени в ИСУН за попълване по Процедурата няма приложен такъв Образец. Къде бихме могли да го открием?

12. В случай, че Кандидата е ЮЛНЦ и има направени предварителни разходи за конултантски услуги, свързани с изготвянето на проектното предложение, следва ли да приложи към Формуляра за кандидатстване  най-малко 2  независими, конкурентни и съпоставими оферти с цел определяне основателността на предложените разходи, както и подписан договор с избрания изпълнител с разбивка на разходите по дейности? Това условие не важи ли само за юридически лица или еднолични търговци (ЕТ), регистрирани по Търговския закон или Закона за кооперациите? Възможно ли е да има подписан граждански договор с физическо лице - експерт проекти и програми за подготовката на проекта?

**Отговори:**

1. Във връзка с точка 12 „Допустими партньори“ от Условията за кандидатстване правиме следното уточнение – допустими партньори по процедура BG14MFOP001-1.006 „Опазване и възстановяване на морското биологично разнообразие и екосистеми и компенсационни режими в рамките на устойчивите риболовни дейности“ са: 1. Местни инициативни рибарски групи (МИРГ); 2. Организации на производителите на продукти от риболов и/или на продукти от аквакултури, асоциации на организации на производителите и междубраншови организации в сектора на рибарството; 3. Научни организации.
2. Кандидатът следва да притежава екип от ключови експерти - ръководител на проекта и от минимум двама експерти и следва да има опит в реализирането на поне два проекта с дейности, сходни с тези, за които кандидатства. Посоченото изискване не е обвързано с конкретна програма.
3. „Разходите за възнаграждение на персонала и на външни експерти, които не са част от щатния персонал на кандидата“ следва да бъдат свързани с прякото изпълнение на дейности по проекта, а Разходите за организация и управление, (които са 10% от допустимите разходи по проекта) следва да бъдат свързани единствено и само с управлението и администрирането на проекта.
4. Във връзка със залагането на индикатори по настоящата процедура, Управляващия орган на Програма за морско дело и рибарство прави следното уточнение:

Посочените индикатори в т.7 „Индикатори“ на Условията за кандидатстване се предвиждат във Формуляра за кандидатстване при изпълнението на следните дейности:

* Промяна в горивната ефективност при риболов в литри/тона (Съотношението между количество консумирана енергия (изразено в литри гориво) и количеството продукция (изразено в тонове живо тегло на разтоварванията) – при изпълнението на дейности по буква а) от чл.40 на Регламент 508/2014
* Промяна в покритието на зоните по Натура 2000, определени съгласно директивите за птиците и местообитанията в km2 - при изпълнението на дейности по букви от б) до ж), буква и) от чл.40 и чл.44 т.6 на Регламент 508/2014
* Промяна в покритието на други мерки за пространствена защита по чл.13, параграф 4 от Директива 2008/56/ЕО - при изпълнението на дейности по букви от б) до ж), буква и) от чл.40 и чл.44 т.6 на Регламент 508/2014
* Промяна в нежелания улов (тонове) – при изпълнението на дейности по буква а) от чл.40 на Регламент 508/2014
* Промяна в нежелания улов (%) - при изпълнението на дейности по буква а) от чл.40 на Регламент 508/2014
1. Тъй като НПО е допустим кандидат само в партньорство с МИРГ, въпросът ни е: Каква ще бъде функцията на партньора в проекта? Той ще разходва ли средства в проекта? Или просто се описва, че проекта е в партньорство с МИРГ. Всеки партньор независимо от правния му статус следва да изпълнява съществена роля при изпълнението на отделни дейности по проекта или целия проект. В тази връзка е допустимо предвиждането на разходи за партньорите стига те да отговарят на т.14.1 „Допустими разходи“ от Условията за кандидатстване.
2. Във връзка с точка 12 „Допустими партньори“ от Условията за кандидатстване правиме следното уточнение – допустими партньори по процедура BG14MFOP001-1.006 „Опазване и възстановяване на морското биологично разнообразие и екосистеми и компенсационни режими в рамките на устойчивите риболовни дейности“ са: 1. Местни инициативни рибарски групи (МИРГ); 2. Организации на производителите на продукти от риболов и/или на продукти от аквакултури, асоциации на организации на производителите и междубраншови организации в сектора на рибарството; 3. Научни организации.
3. В случай че в подадено проектно предложение е заложено изпълнението на дейности буква а) и в) от чл. 40 от Регламент /ЕС/ №508/2014, кандидатът/партньорът който е отговорен за тяхното изпълнението следва да отговаря на изискването да са собственици на риболовни кораби, регистрирани като действащи, които са извършвали риболовна дейност в продължение на най-малко 60 дни в морето през двете календарни години, предхождащи датата на подаване на заявлението за подпомагане.
4. В случай че е предвидено проектното предложение да бъде изпълнено в партньорство, то кандидатът и партньорът/ите следва да подпишат партньорско споразумение в свободен текст, в което да са описани задълженията и отговорностите на кандидатът и партньорът/ите, продължителност на партньорството, разпределение на бюджета по проекта съответно за кандидат и партньорът/ите, разпределение на дейностите по проекта съответно за кандидат и партньорът/ите, отчитане на проекта, условия и начини за изменение и прекратяване на споразумението, комуникация м/у кандидатът и партньорът/ите и др.
5. Декларация за наличие на финансов капацитет на кандидата и партньорите с посочени източници на финансиране се представя в свободна форма.
6. Документи, доказващи опит в изпълнението на проекти могат да бъдат сключени договори, референции, препоръки, справки от публични регистри и др. документи даващи достоверна информация. Достатъчно е един от кандидатът или партньорът/ите да има опит в изпълнението на проекти, финансирани със средства от Европейския съюз за да се счита проектното предложение за допустимо.
7. Анализ приходи и разходи по образец е приложен в ИСУН 2020
8. За всички предварителни разходи, кандидатът следва да приложи към Формуляра за кандидатстване най-малко две независими, съпоставими и конкурентни оферти с цел определяне основателността на предложените разходи. Условието важа за всички кандидати и всички предварителни разходи. Всички предварителни разходи извършени преди подаване на проектното предложение следва да отговарят на условията посочени в т.14.1.3.4 от Условията за кандидатстване.